google/wiki40b huggingface dataset:
Εθνική Νέας Καληδονίας (ποδόσφαιρο ανδρών)

Ιστορία

Παρόλο που εντάχθηκε στη FIFA το 2004, έχει συμμετάσχει στο Κύπελλο Εθνών Ωκεανίας από την έναρξη του. Μάλιστα, έχει τερματίσει στη δεύτερη θέση στο Κύπελλο Εθνών Ωκεανίας 2008 και στο Κύπελλο Εθνών Ωκεανίας 2012 και στην τρίτη θέση στο Κύπελλο Εθνών Ωκεανίας 1973 και στο Κύπελλο Εθνών Ωκεανίας 1980.

Στάδιο

Έδρα της εθνικής ομάδας είναι το Σταντ Νουμά-Νταλί Μαζεντά, χωρητικότητας 16.000 θεατών, που βρίσκεται στην πρωτεύουσα Νουμεά.
Γκουίντο Γκοντζάγκα

Βιογραφία

Γεννήθηκε στη Μάντουα και ήταν γιος του Λουδοβίκου Α΄ αντιπροσώπου των αστών (capitano del popolo) της Μάντουας και εκπροσώπου (vicar) του βασιλιά της Γερμανίας.
Το 1328 εκλέχθηκε διοικητής (podestà) της Μάντουα και του Ρέτζο Εμίλια και το 1355 έγινε κύριος της Ρέτζο Εμίλια. Το 1360 έγινε αντιπρόσωπος των αστών (capitano del popolo) της Μάντουα, θέση που πριν κατείχε ο πατέρας του. Επειδή ήταν πια 70 ετών, έγινε αντιπρόσωπος μαζί με τον γιο του Ουγκολίνο, που μάλλον ασκούσε την πραγματική εξουσία ως τη δολοφονία του το 1362 από τους νεότερους αδελφούς του Φραγκίσκο και Λουδοβίκο Β΄. Έτσι έμεινε μόνος ο Γουίδων. Το 1368 ο Μπαρναμπό Βισκόντι κύριος του Μιλάνου κατέλαβε τη Μάντουα, αλλά με την παρέμβαση του Καρόλου Δ΄ βασιλιά της Γερμανίας η πόλη ελευθερώθηκε.
Απεβίωσε το επόμενο έτος σε ηλικία 79 ετών και τον διαδέχθηκε ο γιος του Λουδοβίκος Β΄.
Σταθμός Νέα Ιωνία (Μετρό Αθήνας)

Παλαιός σταθμός

Στο σημείο αυτό βρισκόταν επίσης σιδηροδρομικός σταθμός που εξυπηρετούσε τη γραμμή Πλατείας Λαυρίου - Στροφυλίου των Σιδηροδρόμων Αττικής. Βρισκόταν στη χιλιομετρική θέση 7,340 από το σταθμό Πλατείας Λαυρίου. Η πρώτη ονομασία του σταθμού ήταν Ποδαράδες, η οποία ήταν η προηγούμενη ονομασία του οικισμού, που αργότερα μετετράπη στη πόλη της Νέας Ιωνίας, από πρόσφυγες της Ιωνίας της Μικράς Ασίας το 1922. Ο αρχικός σταθμός έκλεισε το 1938, εν αναμονή της ηλεκτροδότησης.
Δημήτριος Μιχ. Λολίδης

Βιογραφικά στοιχεία

Γεννήθηκε στην Καβάλα το 1924 και απεβίωσε το 2003 σε ηλικία 79 ετών στην Καβάλα. Ήταν γιός του επί 7,5 έτη στη διάρκεια 1935 - 1950 Δημάρχου Καβάλας  Μιχαήλ Ν. Λολίδη και αδελφός του Θεόδωρου Μιχ.Λολίδη, αθλητή και πανελληνιονίκη της κολύμβησης. 
Εργάστηκε ως τραπεζικός υπάλληλος στην Εθνική Τράπεζα Ελλάδας (Ε.Τ.Ε). Ασχολήθηκε με τα κοινά στις αυτοδιοικητικές εκλογές του 1975 και εξελέγη πρώτος δημοτικός σύμβουλος με τον συνδυασμό της μείζονος αντιπολίτευσης επί δημαρχίας του Κωνσταντίνου Τσολάκη. Τον Οκτώβριο του 1978 στις δημοτικές εκλογές είχε εκλεγεί Δήμαρχος Καβάλας και διετέλεσε στο αξίωμα αυτό από την 1η Ιανουαρίου 1979 μέχρι την 31η Δεκεμβρίου 1982.
Ο συνδυασμός του "Καβάλα" προσκείμενος σε φιλελεύθερες κεντρώες αντιλήψεις στις αυτοδιοικητικές εκλογές του 1978 πήρε 55,35% έναντι 44,65% του συνδυασμού "Δημοκρατική Συνεργασία" του Γρηγ.Μπαχάρη υποστηριζόμενος από το ΚΚΕ.
Ο Δημήτρης (Μίμης) Λολίδης υπήρξε ιδρυτικό μέλος και Πρόεδρος του Ναυτικού Ομίλου Καβάλας καθώς και Πρόεδρος του Συνδέσμου Εφέδρων Αξιωματικών Ν.Καβάλας. Ήταν παντρεμένος με τη Βασιλική Δράκου και είχε δύο κόρες, την Ελένη και την Μαρία.

Τιμητικές Διακρίσεις

Τιμήθηκε 
1. με δύο πολεμικούς σταυρούς, 
2. με μετάλλιο εξαίρετων πράξεων, 
3. με διάκριση του Σώματος Ελλήνων Προσκόπων και 
4. με διάκριση της οργάνωσης Λάιονς.
ΕΡΤ Καβάλας

Ιστορικό

Ξεκίνησε να εκπέμπει το 1949 από έναν παρατημένο ασύρματο που ήταν λάφυρο του Ελληνοϊταλικού Πολέμου. Η ίδρυση του οφείλεται στον Ιούλιο Ρόκκο, ο οποίος ήταν στρατιώτης του Τάγματος Διαβιβάσεων της έβδομης Μεραρχίας Πεζικού όπου φιλοξενήθηκε ο σταθμός για έναν χρόνο στα υπόγειά της, στην οδό Κωνσταντινίδου Ποιητού. Πρώτη εκφωνήτρια ήταν η Τούλα Βαρβαρίδου (μετέπειτα Ρόκκου).
Το 1950, ο Στρατιωτικός Ραδιοφωνικός Σταθμός Καβάλας έτσι όπως αρχικά ονομαζόταν, μεταφέρθηκε σ' ένα νεοκλασικό κτίριο στη συνοικία του Αγίου Ιωάννου της Καβάλας (οικία Ραούλ) το οποίο σώζεται μέχρι και σήμερα. Ωστόσο, απέκτησε και τη δεύτερη εκφωνήτρια του, τη Φρόσω Ευθυμιάδου. Το 1958 μετονομάστηκε σε Ραδιοφωνικό Σταθμό Ανατολικής Μακεδονίας και Θράκης και μετακόμισε στο στρατόπεδο "Καρακώστα" στη συνοικία της Αγίας Παρασκευής, εκεί όπου στεγάζεται μέχρι σήμερα.
Από τότε μέχρι το 2012 ο σταθμός εξέπεμπε στους 1.602 χιλιόκυκλους από έναν πομπό μεσαίων κυμάτων ισχύος 1KW. Το 1967 σταμάτησε να εκπέμπει από τα Βραχέα κύματα. Το 1987 εντάχθηκε στην ΕΡΤ και μετονομάστηκε σε ΕΡΑ Καβάλας. Η ΕΡΤ Καβάλας από τον Ιανουάριο του 1989 εκπέμπει και στα FM στους 96.3 MHz με κέντρο εκπομπής τη νήσο της Θάσου.
Από την 1η Ιουλίου του 1998, η ΕΡΤ Καβάλας συνεργάζεται μαζί με την ΕΡΤ Κομοτηνής και την ΕΡΤ Ορεστιάδας και μαζί δημιούργησαν και αποτελούν το δίκτυο Ανατολικής Μακεδονίας και Θράκης της ΕΡΑ.
Στις 11 Ιουνίου του 2013 μετά την ανακοίνωση για το κλείσιμο της ΕΡΤ, οι εργαζόμενοι της ΕΡΤ Καβάλας δεν συνέχισαν την λειτουργία του ραδιοφωνικού σταθμού, πράγμα το οποίο έκαναν όλοι οι υπόλοιποι ραδιοφωνικοί σταθμοί της Γενικής Διεύθυνσης Ραδιοφωνίας της υπό εκκαθάριση παλιάς ΕΡΤ Α.Ε.
Η ΕΡΤ Καβάλας μαζί με την ΕΡΤ Τρίπολης και την ΕΡΤ Κοζάνης ήταν οι μόνοι ραδιοφωνικοί σταθμοί της ΕΡΤ που σταμάτησαν την λειτουργία τους μετά την ανακοίνωση του κλεισίματος της ΕΡΤ λόγω τεχνικών προβλημάτων και ζημιών.
Ωστόσο, στις 28 Απριλίου του 2015, ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου του 2015, δύο χρόνια μετά το μαύρο, κι έτσι έγινε η επανέναρξή της, με όλες σχεδόν τις δομές της, συμπεριλαμβανομένη και η ΕΡΑ Καβάλας αλλάζοντας το όνομά της σε ΕΡΤ Καβάλας.
Tupolev Tu-22M

Ανάπτυξη

Όπως και με τα σύγχρονα προγράμματα MiG-23 και Su-17, τα πλεονεκτήματα των πτερύγιων μεταβλητής γεωμετρίας φάνηκε ελκυστικό, αφού επιτρέπει τον συνδυασμό της απόδοσης σύντομης απογείωσης, αποτελεσματική σταθερή ταχύτητα, υψηλές ταχύτητες, και πτήση χαμηλού ύψους. Το αποτέλεσμα ήταν ένα νέο αεροσκάφος που ονομάστηκε Samolyot 145 (Ρώσ. Aeroplane 145), και προέρχεται από το Tu-22, με κάποια χαρακτηριστικά δανεισμένα από το ακυρωμένο Tu-98. Το Tu-22M βασίστηκε στο σύστημα οπλισμού του Tu-22 και χρησιμοποιεί τους πυραύλους Kh-22. Η ονομασία Tu-22M χρησιμοποιήθηκε για να βοηθήσει να πάρει έγκριση ως βομβαρδιστικό στο πλαίσιο του σοβιετικού συστήματος. Η παραγωγή όλων των Tu-22M και των παραλλαγών του ανήλθε σε 497 συμπεριλαμβανομένου των προ-παραγωγής αεροσκαφών.
Κυμοπόλεια

Στην ελληνική μυθολογία η Κυμοπόλεια ήταν μία Νύμφη, και πιο συγκεκριμένα μία αλιάς (Νύμφη της θάλασσας). Η Κυμοπόλεια ήταν θυγατέρα της Αμφιτρίτης και του θεού της θάλασσας, του Ποσειδώνα, και παντρεύτηκε τον Βριάρεω, έναν από τους Εκατόγχειρες. Πιθανότατα η Κυμοπόλεια και ο Βριάρεως απέκτησαν και μία κόρη, την Οιολύκα.
Η Κυμοπόλεια είναι πιθανώς μία προσωποποίηση των βίαιων κυμάτων της θάλασσας, το όνομά της εξάλλου σημαίνει «αυτή που καβαλάει τα κύματα». Φαίνεται ότι, όπως και ο σύζυγός της, είχε τεράστιες διαστάσεις.
Θεοδώρα των Χαζάρων

Σύζυγος του Ιουστινιανού Α΄

Εκθρονισμένος και ακρωτηριασμένος στο 695, ο αυτοκράτορας Ιουστινιανός Β' εξορίστηκε στη χερσόνησο της Κριμαίας. Εκεί ζήτησε βοήθεια από το χαγάνο των χαζάρων. Για να εδραιωθεί η συμμαχία, ο Ιουστινιανός παντρεύτηκε την αδελφή του χαγάνου το 703. Η πριγκίπισσα στη συνέχεια πήρε το όνομα Θεοδώρα, η οποία αναμφίβολα προορίζεται από τον Ιουστινιανό για να ανακαλέσει τις δόξες της βασιλείας του προγενέστερου αυτοκρατορικού ζεύγους Ιουνστινιανού Α΄ και Θεοδώρας. Ενώ ο Ιουστινιανός και η Θεοδώρα ήταν εξόριστοι στη Χερσώνα, ο Αψίμαρος, ο οποίος ως αυτοκράτορας πήρε το όνομα Τιβέριος, έλαβε γνώση των σχεδίων του Ιουστινιανού για να ανακτήσει την αυτοκρατορία και δωροδόκησε τον αδελφό της Θεοδώρας, να παραδώσει τον Ιουστινιανό ζωντανό ή νεκρό. Αλλά η Θεοδώρα ενημερώθηκε από έναν από τους υπηρέτες του αδελφού της. Η πίστη της ήταν πλέον σαφή με το νέο σύζυγό της και τα αυτοκρατορικά σχέδιά του και όχι τη χώρα της γέννησής της, παρά τα ελαττώματα στην εμφάνιση του Ιουστινιανού (η μύτη και η γλώσσα του είχαν ακρωτηριαστεί). Προειδοποίησε τον Ιουστινιανό για την απόπειρα δολοφονίας κι εκείνος κάλεσε τους εκτελεστές σε μια ιδιωτική συνάντηση και τους στραγκάλισε τους με ένα καλώδιο. Μετά την διαφυγή, έστειλε τη Θεοδώρα πίσω στη Χαζαρία για ασφάλεια. Με τη βοήθεια του βουλγαρικού Χαν, ανέκτησε τον θρόνο το 705: έτσι πάντρεψε τον Χαν με την κόρη του από την πρώτη του σύζυγο Ευδοκία. Μόλις ασφαλείστηκε στην Κωνσταντινούπολη ο Ιουστινιανός έφερε από την Χαζαρία τη σύζυγό του και τον νεαρό γιο τους Τιβέριο, ο οποίος είχε προφανώς γεννηθεί κατά την απουσία του. Κατά την άφιξή τους ο Ιουστινιανός έστεψε τη Θεοδώρα Αυγούστα και τον Τιβέριο ως συν-αυτοκράτορα. Η Θεοδώρα έτσι ήταν η πρώτη γεννημένη στο εξωτερικό αυτοκράτειρα του Βυζαντίου.

Θάνατος

Η βασιλεία της Θεοδώρας ήταν σύντομη. Το 711 δολοφονήθηκαν ο άντρας και ο γιος της. Δεν είναι σαφές αν η Θεοδώρα ήταν ακόμα ζωντανή σε αυτό το σημείο: σύμφωνα με τον Ζωναρά, η Θεοδώρα πέθανε πριν από τον Ιουστινιανό, ίσως γιατί ήταν η Αναστασία, η γιαγιά του Τιβέριου, και όχι η Θεοδώρα, η οποία καταγράφηκε να προσπαθεί να σώσει τον νεαρό πρίγκιπα από το δολοφονηθεί, όπως ο πατέρας του. Αλλά το γεγονός ότι δεν υπάρχει τάφος για τη Θεοδώρα που να έχει καταγραφθεί υποδηλώνει ότι πέθανε μετά τον σύζυγο και τον γιο της και, συνεπώς, το αργότερο κατά το 711.  Αν όμως δραπέτευσε από τη φυλακή στην πρωτεύουσα, προφανώς επέστρεψε στην πατρίδα της.
Σώμα Μεταφορών Εθνικοσοσιαλιστικού Κόμματος

Πηγές, Αναφορές

Technical Manual: Handbook on German military Forces, U.S War Department, TM-E 30-451
Μπομπ Άρμστρονγκ

NWA

Στην διάρκεια της καριέρας του, που διήρκεσε πέντε δεκαετίες, ο Άρμστρονγκ κατέκτησε πάρα πολλά πρωταθλήματα στις Νοτιοανατολικές Ηνωμένες Πολιτείες, για το National Wrestling Alliance, για το οποίο αγωνίστηκε την περισσότερη διάρκειά της. Ο Άρμστρονγκ είναι ο πατριάρχης μιας παλαιστικής οικογένειας, καθώς οι τέσσερις γιοι του έχουν ακολουθήσει δρόμο παλαιστών.

Διακρίσεις

Ο Άρμστρονγκ στη διάρκεια της καριέρας του κατέκτησε 63 τίτλους, ομαδικούς και ατομικούς. Το 2011 τιμήθηκε για την προσφορά του στον χώρο της επαγγελματικής πάλης, με την εισαγωγή του στο WWE Hall of Fame.
Εκλογές στην Εσθονία

2011

Στις 29 Αυγούστου 2011 ο Τόμας Χέντρικ Ίλβες επανεξελέγη Πρόεδρος από το Κοινοβούλιο (που απαρτίζεται από 101 μέλη) για δεύτερη συνεχόμενη θητεία 5 ετών. Υποστηρίχτηκε από 73 βουλευτές και έγινε ο πρώτος υποψήφιος για την προεδρία που εξελέγη από τον πρώτο γύρο από το 1991, όταν η Εσθονία ανέκτησε την ανεξαρτησία της. Ο μοναδικός αντίπαλος υποψήφιος του Ίλβες, ο Ίντρεκ Τάραντ πήρε 25 ψήφους. Βρέθηκαν επίσης 1 λευκό ψηφοδέλτιο και 1 άκυρο.
Νταστάκ-ε Σισάχτ

Το Νταστάκ-ε-Σισάχτ (περσικά: دشتك سي سخت‎ επίσης λατινοποιημένο ως Dashtak-e Sīsakht, γνωστή και ως Νταστάκ και Νταστάκ-ε Ντελχαβάς) είναι ένα χωριό στην αγροτική επαρχία Ντάνα, της κεντρικής επαρχίας της κομητείας Ντάνα στην περιφέρεια Κοχγκιλουγιέχ και Μπογιέρ ΑχμάντΙράν. Κατά την απογραφή του 2006, η ύπαρξή του είχε επισημανθεί, αλλά ο πληθυσμός δεν αναφέρθηκε.
Όμπλαστ Λιουμπλιάνας

Η περιφέρεια Λιουμπλιάνας (σερβικά : Љубљанска област) ήταν διοικητική περιφέρεια του Βασιλείου Σέρβων, Κροατών και Σλοβένων από το 1922 έως το 1929. Δημιουργήθηκε με το Σύνταγμα Βιντοβντάνσκι του 1921 κι την διοικητική διαίρεση που εφαρμόστηκε από τις 26 Απριλίου 1922 καταργώντας τις επαρχίες.Διοικητικό της κέντρο ήταν η πόλη Λιουμπλιάνα της σημερινής Σλοβενίας.
2490 Μπουσσολίνι

Φυσικά χαρακτηριστικά

Η μέση διάμετρος του Μπουσσολίνι εκτιμάται σε 11,6 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,227 ± 0,059. Ο Μπουσσολίνι περιστρέφεται γύρω από τον εαυτό του πιθανώς μία φορά κάθε 24 και πλέον ώρες.
Δεν ξεχνώ

Το σήμα σύμβολο Δεν ξεχνώ δημιουργήθηκε το πρωί της 14ης Αυγούστου 1974, την ημέρα που η τουρκική εισβολή «Αττίλας 2» έκοψε την Κύπρο στα δύο.
Δημιουργός του είναι ο συγγραφέας και διαφημιστής Νίκος Δήμου, ο οποίος όταν το άκουσε από το ραδιόφωνο, οραματίστηκε την Κύπρο μαχαιρωμένη και την «γραμμή του Αττίλα» (Πράσινη Γραμμή), σαν μία ροή πηγμένου αίματος που σιγόσταζε. Τυπώθηκε σε χιλιάδες αυτοκόλλητα, στάλθηκαν αντίτυπα στις εφημερίδες, μεταφράσθηκε το σύνθημα σε πολλές γλώσσες και στάλθηκε σε πολλά μέρη του κόσμου όπου υπήρχαν Έλληνες (Ελλαδίτες και Κύπριοι) φοιτητές.
Δίκτυο υπολογιστών

Δίκτυο υπολογιστών είναι τηλεπικοινωνιακό σύστημα από αυτόνομους ή μη αυτόνομους διασυνδεδεμένους υπολογιστές. Οι υπολογιστές θεωρούνται διασυνδεδεμένοι όταν είναι σε θέση να ανταλλάξουν πληροφορίες μεταξύ τους και αυτόνομοι όταν δεν είναι δυνατό κάποιος υπολογιστής να ελέγξει τη λειτουργία (π.χ. εκκίνηση ή τερματισμό) κάποιου άλλου. Η επιστημονική μελέτη των δικτύων υπολογιστών γίνεται από τα υπολογιστικά συστήματα, έναν βασικό κλάδο της πληροφορικής. Το θεμελιώδες ηλεκτρονικό υλικό των τηλεπικοινωνιακών συσκευών μελετάται επίσης από την ηλεκτρονική μηχανική.
Σε ένα δίκτυο υπολογιστών μπορούν να διασυνδέονται μεταξύ τους εκτός από τα παραδοσιακά επιτραπέζια PC και άλλου τύπου συσκευές όπως PDAs (Personal Digital Assistants), κινητά τηλέφωνα, τηλεοράσεις, εκτυπωτές, σαρωτές.

Τοπικά

Τα «τοπικά δίκτυα» ή και «LAN» (local area networks) είναι δίκτυα που συνδέουν υπολογιστές σε κοντινές αποστάσεις, π.χ. από υπολογιστές που βρίσκονται σε ένα δωμάτιο μέχρι υπολογιστές που απέχουν μερικά χιλιόμετρα μεταξύ τους. Χρησιμοποιούνται συνήθως για να συνδέουν προσωπικούς υπολογιστές και σταθμούς εργασίας σε γραφεία εταιρειών, εργοστάσια, πανεπιστήμια κ.λπ.

Μητροπολιτικά

Ένα «μητροπολιτικό δίκτυο» ή και «MAN» (metropolitan area network) είναι μια μεγαλύτερη εκδοχή ενός τοπικού δικτύου καθώς καλύπτει μεγαλύτερες αποστάσεις, π.χ. από μια ομάδα γειτονικών γραφείων μιας εταιρείας έως μια πόλη.

Ευρείας περιοχής

Τα «δίκτυα ευρείας περιοχής» ή «WAN» (wide area network) καλύπτουν μεγάλες γεωγραφικές περιοχές, π.χ. από σύνδεση μεταξύ διαφορετικών πόλεων μέχρι μιας ολόκληρης ηπείρου και μπορούν να συνδέσουν ακόμη και περισσότερα από ένα τοπικά δίκτυα καθώς και ομάδες τοπικών δικτύων. Τα περισσότερα δίκτυα ευρείας περιοχής χρησιμοποιούν τηλεφωνικά δίκτυα ή τηλεπικοινωνιακούς δορυφόρους.

Διαδίκτυα

Τα «διαδίκτυα» είναι δίκτυα ευρείας περιοχής τα οποία καλύπτουν γεωγραφικές περιοχές μίας ή περισσοτέρων ηπείρων διασυνδέοντας επιμέρους δίκτυα. Σε ένα διαδίκτυο μπορεί να συνυπάρχουν διασυνδεδεμένοι υπολογιστές και δίκτυα που χρησιμοποιούν διαφορετικές τεχνολογίες και λειτουργικά συστήματα. Το Διαδίκτυο (Internet) είναι το μεγαλύτερο τέτοιου είδους δίκτυο.
Μολδαβική Ομοσπονδία Ποδοσφαίρου

Ιστορία

Ιδρύθηκε το 1990 και έγινε μέλος της Ένωσης Ευρωπαϊκών Ποδοσφαιρικών Ομοσπονδιών (UEFA) το 1993, ενώ το 1994 προσχώρησε στη Διεθνή Ποδοσφαιρική Ομοσπονδία (FIFA).

Λογότυπο

Το λογότυπο της Μολδαβικής Ομοσπονδίας Ποδοσφαίρου έχει εξελιχθεί με το πέρασμα του χρόνου. Ένα νέο λογότυπο παρουσιάστηκε το 2016.
Αξέι Κουμάρ

Βιογραφία

Γεννήθηκε στις 9 Σεπτεμβρίου του 1967 στην πόλη Αμριτσάρ του Παντζάμπ. Ο πατέρας του εργαζόταν σαν δημόσιος υπάλληλος και οι μετακινήσεις ήταν συχνές. Μεγάλωσε σε μια από τις πιο ιστορικές γειτονιές του Δελχί όπου από πολύ νωρίς έδειξε την κλίση του στις τέχνες, και ιδίως στο χορό. Τελικά εγκαταστάθηκε στη Βομβάη. Σπούδασε πολεμικές τέχνες στη Μπανγκόκ και εργάστηκε επίσης σαν σεφ. Επέστρεψε στη Βομβάη και άρχισε να διδάσκει πολεμικές τέχνες. Μετά από προτροπή ενός μαθητή του έκανε μερικές φωτογραφίσεις και δούλεψε ένα μικρό διάστημα σαν μοντέλο πριν πέρασε τελικά στο χώρο του σινεμά.

Σταδιοδρομία

Το κινηματογραφικό του ντεμπούτο το 1991 πέρασε απαρατήρητο αλλά η συμμετοχή του την επόμενη χρονιά στο θρίλερ Khiladi τον ανέδειξε σε πρωταγωνιστή. Ακολούθησαν πολλές επιτυχημένες συνέχειες της ταινίας αλλά και οι συμμετοχές του σε πιο ρομαντικούς ρόλους. Το 2000 πρωταγωνιστεί στην εμπορικά και καλλιτεχνικά επιτυχημένη κωμωδία Hera Pheri δείχνοντας έτσι το ταλέντο του και σε κωμικούς ρόλους. Ακολούθησαν μερικές ακόμη κωμωδίες, όπως τα φιλμ Awara Paagal Deewana (2002), Mujhse Shaadi Karogi (2004) και Garam Masala (2005), που έγιναν μεγάλες επιτυχίες και κέρδισαν διάφορα βραβεία.
Το 2007 αποδείχτηκε η πιο επιτυχημένη χρονιά στην μέχρι τώρα καριέρα του και σύμφωνα με κριτικούς και αναλυτές πιθανότατα η πιο πετυχημένη χρονιά οποιουδήποτε ηθοποιού, με τέσσερες πολύ μεγάλες επιτυχίες και καμία αποτυχία στα ταμεία. Η πρώτη ταινία της χρονιάς, το Namastey London εκτός από μια εξαιρετική πορεία στα ταμεία του εξασφάλισε και μια υποψηφιότητα για Ά Αντρική ερμηνεία στα Filmfare Awards. Οι δύο επόμενες ταινίες του, Heyy Babyy και Bhool Bhulaiyaa έγιναν επίσης εμπορικές επιτυχίες. Η χρονιά έκλεισε με το υπέρ-επιτυχημένο Welcome ενώ όλες οι ταινίες έκαναν αξιόλογη εμπορική επιτυχία και σε αγορές εκτός Ινδίας.
Το 2008 πρωταγωνιστεί στο πολυδιαφημισμένο αλλά εμπορικά αποτυχημένο Tashan αλλά και στο Singh Is Kinng που κατάφερε να σπάσει το ρεκόρ καλύτερου εμπορικού ανοίγματος Ινδικής ταινίας σε παγκόσμιο επίπεδο. Το 2009 θα εμφανιστεί στο φιλμ Chandni Chowk To China που είναι μια από τις λιγοστές Ινδικές παραγωγές με χρηματοδότηση από μεγάλο Χολιγουντιανό στούντιο (Warner Bros.).
Γεώργιος Ροϊλός

Βιογραφία

Ο Ροϊλός σπούδασε ζωγραφική αρχικά στο Σχολείο των Τεχνών στην Αθήνα, από το 1880 μέχρι το 1887, με δάσκαλο τον Νικηφόρο Λύτρα. Το 1888 πήγε με υποτροφία του κληροδοτήματος Κρήτση στο Μόναχο, για να συνεχίσει τις σπουδές του κοντά στον Νικόλαο Γύζη. Το 1890 πήγε στο Παρίσι για να ολοκληρώσει τις σπουδές του κοντά στον Μπενζαμέν Κονστάν (Benjamin Constant) και τον Πωλ Λωράνς (Paul Laurence).
Το 1894 επέστρεψε στην Αθήνα και ένα χρόνο αργότερα, ύστερα από το θάνατο του Σπυρίδωνος Προσαλέντη, διορίστηκε καθηγητής στην έδρα Αγαλματογραφίας της Ανωτάτης Σχολής Καλών Τεχνών της Αθήνας, για να φύγει κατόπιν το 1903 στο Λονδίνο, όπου έγινε μέλος του εκεί Καλλιτεχνικού Συνδέσμου και στη συνέχεια για άλλα δυο χρόνια στο Λίβερπουλ, όπου εκλέχτηκε μέλος της Ακαδημίας της πόλης και πήρε μέρος σε διάφορες εκθέσεις. Επέστρεψε στην Αθήνα ξανά το 1908 και από το 1910 έως το 1927 κατείχε την έδρα Ελαιογραφίας στην Ανωτάτη Σχολή Καλών Τεχνών. Πέθανε το 1928 στην Αθήνα.

Θεματογραφία

Στους πίνακές του απεικόνισε ποικίλα θέματα: πολεμικά από τον Ελληνοτουρκικό πόλεμο του 1897 και τους Βαλκανικούς πολέμους 1912–13 (πρωτοπόρος στο είδος αυτό μαζί με το Βασίλειο Χατζή που στρατεύθηκε στο αντιτορπιλικό «Έλλη» και την Θάλεια Φλωρά-Καραβία), ιστορικά, πορτρέτα, τοπία, κ.α. 
 " «Στον ατυχή ελληνοτουρκικό πόλεμο του 1897 στρατεύθηκε και έζησε από κοντά όλη την ατμόσφαιρα του πολέμου, διάφορα επεισόδια του οποίου απεικόνισε σε πίνακες του. Στη διάρκεια των Βαλκανικών Πολέμων ξαναβρέθηκε στο μέτωπο κρατώντας σημειώσεις και δίνοντας ζωγραφικές συνθέσεις από τα γεγονότα.» 
Ζωγραφίζοντας εκ του φυσικού τη γρήγορη εναλλαγή των πολεμικών γεγονότων μέσα στη σκόνη της μάχης οργάνωνε τη σύνθεσή του χωρίς ένα κεντρικό στοιχείο να συγκεντρώνει την προσοχή και να στατικοποιεί τον πίνακα. Για παράδειγμα, τοποθέτησε το βασιλιά Κωνσταντίνο έκκεντρα και όχι μεγαλύτερο ή επιβλητικότερο από τους άλλους. Στο πρώιμο έργο του εκφράζει κυρίως τον γερμανικό ακαδημαϊσμό της «Σχολής του Μονάχου». Ωστόσο το έργο της ώριμης περιόδου του, και κυρίως οι τοπιογραφίες, δείχνουν ότι ο Ροϊλός προσπάθησε να εισάγει τον ιμπρεσιονισμό στην Ελλάδα Εκτός από την προσωπογραφία και τις ιστορικές σκηνές, ο Ροϊλός ζωγράφισε θρησκευτικά και μυθολογικά θέματα, ηθογραφίες και νεκρές φύσεις, ενώ ασχολήθηκε και με τη χαλκογραφία και τη γελοιογραφία (εφημ. Άστυ, Ρωμηός και περιοδικό Εστία).
Βίκτορ Μάσλοφ

Βιογραφία

Ο Μάσλοφ γεννήθηκε το 1910 και υπήρξε ένας από τους καλύτερους ποδοσφαιριστές στα πρώτα χρόνια του σοβιετικού πρωταθλήματος, ένας ρωμαλέος και αρχοντικός χαφ με εξαιρετική ικανότητα στις μεταβιβάσεις. Ξεκίνησε την καριέρα του παίζοντας το 1927 στη μοσχοβίτικη ομάδα Γκορνιάκοφ, από την οποία πήγε το 1930 στη ΡΝΤΠΚ Μόσχας (РДПК-Ερ Ντε Πε Κά), η οποία μετονομάστηκε στα τέλη του 1930 σε ΆΜΟ (από το Автомобильное Московское Общество), κατόπιν το 1932 σε ZIΣ (ЗиС, από το Завод имени Сталинa) και το 1936 σε Τορπέντο. Στην Τορπέντο τερμάτισε δεύτερος στο πρωτάθλημα το 1934 και 1935 (ως ZIΣ τότε), ενώ το 1936 έγινε αρχηγός της ομάδας μέχρι το 1939, οδηγώντας την στην κατάκτηση ενός διεθνούς ποδοσφαιρικού τουρνουά στη Γαλλία το 1938.
Τη σεζόν 1941-1942 κρέμασε τα ποδοσφαιρικά του παπούτσια (με την έναρξη της γερμανικής εισβολής τον Ιούνιο του 1941, όταν και είχε ήδη ξεκινήσει η σεζόν 1941-42 μιας και το ρωσικό πρωτάθλημα ξεκινά άνοιξη και όχι φθινόπωρο) και το 1945, μετά τη λήξη του πολέμου, έγινε προπονητής της Τορπέντο Μόσχας, από την οποία έφυγε το 1949 για τη Τορπέντο Γκόρκι, ξαναγύρισε το 1952-53 στην Τορπέντο της Μόσχας, μετά προπόνησε για ενάμιση χρόνο την ΦΣΜ Μόσχας (ФШМ-Εφ Σα Έμ) και μισό χρόνο τη Μπουρεβέστνικ Κισινιόφ της Μολδαβίας (σημερινή Ζίμπρου Κισινάου), επιστρέφοντας στην Τορπέντο Μόσχας την περίοδο 1957-1961, για να φύγει για τη ΣΚΑ Ροστόφ τη σεζόν 1962-63. Την περίοδο 1964-1970 χρημάτισε προπονητής της Δυναμό Κιέβου για να επιστρέψει ακόμα μια φορά στην αγαπημένη του Τορπέντο για την περίοδο 1971-73, τελειώνοντας τη σπουδαία προπονητική του καριέρα το 1975, προπονώντας στα τέλη της σεζόν την Αραράτ Ερεβάν, αναδεικνύοντάς την πρωταθλήτρια Σοβιετικής Ένωσης.
Βασίλειος Ξύδης

Βιογραφία

Γεννήθηκε στην Τρίπολη Αρκαδίας το 1938. Αποφοίτησε από τη Σχολή Ναυτικών Δοκίμων ως Μάχιμος Σημαιοφόρος και κατά την υπηρεσία του στο Πολεμικό Ναυτικό υπηρέτησε μέχρι την αποστρατεία του σε όλους τους τύπους των πλοίων, ως Αξιωματικός και ως Κυβερνήτης, και σε πολλές επιτελικές θέσεις στην Ελλάδα και στο ΝΑΤΟ (Βέλγιο-Διεύθυνση Επιχειρήσεων Στρατηγείου Ευρώπης).
Είναι απόφοιτος της Ναυτικής Σχολής Πολέμου και της Σχολής Εθνικής Αμύνης καθώς και Σχολών των Η.Π.Α., από τις οποίες έλαβε πτυχία Οργάνωσης και Διοίκησης Προσωπικού και National Security Managment. Ομιλεί την αγγλική γλώσσα.
Κατά την 4ετία 2003-2006 διετέλεσε μέλος του Διοικητικού Συμβουλίου της Τοπικής Ένωσης Δήμων & Κοινοτήτων Αττικής (Τ.Ε.Δ.Κ.Ν.Α) και του Εποπτικού Συμβουλίου της Κεντρικής Ένωσης Δήμων και Κοινοτήτων Ελλάδος (Κ.Ε.Δ.Κ.Ε.). Το Σεπτέμβριο 2011 εξελέγη μέλος του Διοικητικού Συμβουλίου της Περιφερειακής Ένωσης Δήμων Αττικής (Π.Ε.Δ.Α.) και το Δεκέμβριο 2011 εξελέγη μέλος του Διοικητικού Συμβουλίου του Ειδικού Διαβαθμιδικού Συνδέσμου Νομού Αττικής (Ε.Δ.Σ.Ν.Α.).
Είναι από τα ιδρυτικά μέλη της Ένωσης Δημάρχων Αττικής και μέλος της Αθηναϊκής Λέσχης.
Είναι παντρεμένος με τη Χρύση Παπαδάκη.

Πολιτική σταδιοδρομία

Στις Δημοτικές Εκλογές 1986 και 1990 εξελέγη Δημοτικός Σύμβουλος και κατά τη διετία 1989-1990 διετέλεσε Πρόεδρος του Δημοτικού Συμβουλίου Παπάγου. Επίσης διετέλεσε επί διετία Γεν. Γραμματέας του Πολιτιστικού Κέντρου Παπάγου, του οποίου υπήρξε εμπνευστής και δημιουργός.
Το 1994 εξελέγη Δήμαρχος Παπάγου και επανεξελέγη στο αξίωμα αυτό στις δημοτικές εκλογές του 1998, 2002 και 2006. Ως Δήμαρχος, διετέλεσε επί σειρά ετών Πρόεδρος των Διοικητικών Συμβουλίων των Νομικών Προσώπων του Δήμου Παπάγου, πολλών των οποίων είναι ο ιδρυτής του (Δημοτικού Αθλητικού Οργανισμού Παπάγου, Δημοτικής Επιχείρησης, Ιδρύματος Κοινωνικής Μέριμνας Παπάγου, Αρχείου – Μουσείου Παλαιών Χαρτών & Χαρακτικών κλπ).
Το 2010 εξελέγη πρώτος Δήμαρχος του ενιαίου Καλλικρατικού Δήμου Παπάγου – Χολαργού. Στις 31 Αυγούστου 2014, ολοκληρώνοντας τη θητεία του ως πρώτος Δήμαρχος Παπάγου-Χολαργού, αποσύρθηκε από τη πολιτική.